امریکا حکومت قوروم‌لارینا چین-ین "تیک توک" ویدئو پایلاشما پروقرامی‌نین رسمی تلفون‌لاردا ایستیفاده‌سینه قاداغا تطبیق ائتمک اوچون 30 گون واخت وئریلیب.
آغ ائودن اعلان ائدیلن قاداغا قراریندا یازیلیر: "تیک توک" تطبیقی‌نین صاحبی “بیتئدانجئ” شیرکتی‌نین چین کمونیست پارتیاسی‌نین ایستیفادچی معلومات‌لارینا گیریشه ایجازه وئره بیله‌جگینه دایر شوبهه‌لردن سونرا دسامبر آییندا قبول ائدیلن کنگره قانون وئریجی‌لیگینه اویغون اولا‌راق "تیک توک"دان فدرال حکومت تلفون‌لاری و سیستم‌لرینده ایستیفاده‌سینه قاداغا قویولور".
مؤوضوع ایله باغلی وئردیگی آچیقلامادا OMB فدرال بیلگی تهلوکه‌سیزلیگی ایداره‌سی‌نین رهبری کریس دروشا 30 گون عرضینده حیاتا کئچیریلمه‌لی اولان دستورالعملین دیجیتال آلت یاپی‌نین تهلوکه‌سیزلیگینی تامین ائتمک و امریکا خالقی‌نین امین‌لیگی و مخفی‌لیگینی قوروماق مقصدی داشیدیغینی بیلدیریب.
ByteDance شیرکتی ایسه ادعا‌لاری "یالان معلومات" آدلاندیریر و ایستیفادچی معلومات‌لارینی چین کمونیست پارتیاسی ایله پایلاشما فیکرینی رد ائدیر.
امریکا کنگره سی نوماینده‌لر مجلیسی خاریجی علاقه‌لر کومیته‌سی فوریه‌نین 28-ده امریکا پرزیدنتی جو بایدنه "تیک توک"و بوتون امریکا جیهازلاریندا قاداغان ائتمک صلاحیتینی وئرن قانون لاییحه‌سینی سسه قویا‌جاق.
